# Partit Liberal Democràtic de Rússia

El Partit Liberal Democràtic de Rússia (en rus: Либерально-демократическая партия России, literalment Liberalno-demokraticheskaya partiya Rossii) és un partit polític nacionalista de Rússia. Ha estat liderat des del 1989 per Vladímir Jirinovski quan encara es coneixia com a Partit Liberal Democràtic de la Unió Soviètica. El partit es descriu a si mateix com a centrista i reformista democràtic. Generalment però, és considerat com un partit ultranacionalista i antisemita, especialment pels mitjans estrangers. El PLDR considera que els seus principals rivals polítics són Iàbloko i el Partit Comunista, alhora que es defineix com a partit de l'oposició. Tot i així, els seus diputats mai van votar en contra del govern de Vladímir Putin.

## Història

Segons l'antic membre del Politburó del PCUS Alexander Nikolàevitx Iakovlev, el Partit Liberal Democràtic de Rússia va ser un projecte conjunt entre alguns líders del PCUS i de la KGB. Iakovlev va escriure a les seves memòries que el director de la KGB Vladímir Kryuchkov presentà un projecte de partit instrumental en una trobada amb Mikhaïl Gorbatxov i l'informà d'una selecció de líders pel partit. Segons la versió de Iakovlev, el nom del partit va ser inventat pel general de la KGB Philipp Bobkov. Tot i així, Bobkov va dir que ell va ser contrari a la creació d'aquest partit sota el control de la KGB.

## Plataforma

Els principals objectius defensats pel partit són:
* Reunificar algunes de les repúbliques soviètiques originals sota una única autoritat estatal, amb una presidència forta, quinze governadors i el rus com a idioma oficial.
* Reformar i consolidar el sistema de justícia de Rússia.
* Establir la pena capital pels sentenciats per terrorisme, assassinat premeditat i altres crims majors.
* Prohibir les sectes religioses "no tradicionals" i/o "fanàtiques" de Rússia.
* Controlar des de l'administració estatal sectors estratègics de l'economia, com ara bé els recursos naturals, la venda d'alcohol i tabac i l'agricultura.
* Abaixar els impostos als productors locals.
* Establir el dret al treball.
* Reformar el sistema de seguretat social.
* Recolzar des de l'administració pública les inversions en tecnologia i agricultura.
* Acabar amb la corrupció al govern.
* Instaurar un sistema econòmic de caràcter proteccionista.
* Controlar des de l'administració estatal totes les terres agrícoles.

## Resultats electorals
### Eleccions presidencials

| Any | Candidat | 1a volta | 1a volta | 2a volta | 2a volta | Resultat |
| Any | Candidat | Vots | % | Vots | % | Resultat |
| 1991 | Vladimir Zhirinovsky | 6,211,007 | 7,81 / 100 | | | 2 Derrota |
| 1996 | Vladimir Zhirinovsky | 4,311,479 | 5,7 / 100 | | | 2 Derrota |
| 2000 | Vladimir Zhirinovsky | 2,026,513 | 2,7 / 100 | | | 2 Derrota |
| 2004 | Oleg Malyshkin | 1,405,315 | 2,02 / 100 | | | 2 Derrota |
| 2008 | Vladimir Zhirinovsky | 6,988,510 | 9,35 / 100 | | | 2 Derrota |
| 2012 | Vladimir Zhirinovsky | 4,458,103 | 6,22 / 100 | | | 2 Derrota |
| 2018 | Vladimir Zhirinovsky | 4,154,985 | 5,65 / 100 | | | 2 Derrota |
| 2024 | Leonid Slutski | 2,795,629 | 3,24 / 100 | | | 2 Derrota |

### Eleccions legislatives

| Any | Líder | Vots | % | Escons | +/– | Pos. | Govern |
| 1993 | Vladimir Zhirinovsky | 12,318,562 | 22.92 | 64 / 450 | | 1r | Oposició |
| 1995 | Vladimir Zhirinovsky | 7,737,431 | 11.18 | 51 / 450 | 13 | 3r | Oposició(1995–98) |
| 1995 | Vladimir Zhirinovsky | 7,737,431 | 11.18 | 51 / 450 | 13 | 3r | Coalició (1998–99) |
| 1995 | Vladimir Zhirinovsky | 7,737,431 | 11.18 | 51 / 450 | 13 | 3r | Suport (1999) |
| 1999 | Vladimir Zhirinovsky | 3,990,038 | 5.98 | 17 / 450 | 34 | 5è | Suport |
| 2003 | Vladimir Zhirinovsky | 6,944,322 | 11.45 | 36 / 450 | 19 | 3r | Suport |
| 2007 | Vladimir Zhirinovsky | 5,660,823 | 8.14 | 40 / 450 | 4 | = 3r | Suport |
| 2011 | Vladimir Zhirinovsky | 7,664,570 | 11.67 | 56 / 450 | 16 | 4t | Suport |
| 2016 | Vladimir Zhirinovsky | 6,917,063 | 13.14 | 39 / 450 | 17 | 3r | Suport |
| 2021 | Vladimir Zhirinovsky | 4,252,096 | 7.55 | 21 / 450 | 18 | 4t | Suport (2021–24) |
| 2021 | Vladimir Zhirinovsky | 4,252,096 | 7.55 | 21 / 450 | 18 | 4t | Coalició (2024–present) |

## Enllaços externs

* Lloc web oficial (rus)
* Lloc web no oficial (rus)